Imigracioni në qendër të vëmendjes
Shtohet zemërimi mbi zbatimin e politikës për ndarjen e fëmijëve nga imigrantët që futen ilegalisht në Shtetet e Bashkuara
Uashingtoni po ripërqëndrohet përsëri tek imigracioni, pasi administrata Trump i doli në mbrojtje ndarjes së disa fëmijëve imigrantë nga prindërit e tyre në kufirin e Shteteve të Bashkuara, ndërsa Dhoma e Përfaqësuesve përgatitet të votojë për reformat e mëdha në ligjin e imigracionit. Dikur ishte një praktikë e rrallë, por tani agjentët federalë në mënyrë tërregullt ndajnë familjet që kërkojnë azil, apo përpiqen të hyjnë ilegalisht në Shtetet e Bashkuara. Rreth 2,000 të mitur po strehohen në ambjente si ky dyqan i konvertuar Walmarti në Teksas, ndërsa vendoset statusi i imigracionit të prindërve të tyre. Videoja e publikuar nga qeveria amerikane tregon ato që duken të jenë kushte humane, por zemërimi ndaj politikës së "tolerancës zero" të administratës Trump për ardhjen e paautorizuar të imigrantëve në kufi, është rritur. thotë një protestues. thotë arqipeshkvi Thomas Wenski i dioqezës së Majemit. Presidenti Donald Trump vazhdon ta shikojë debatin e imigracionit të Amerikës si një çështje që lidhet me sigurinë publike, duke iu referuar shpesh anëtarëve të një bande kriminale të Amerikës Qendrore. Shtëpia e Bardhë këmbëngul se po zbaton ligjin. Ekspertët e emigracionit dhe shumë studiues juridikë thonë se, në fakt, administrata po e interpreton ligjin e imigracionit të Shteteve të Bashkuara, si asnjë administratë tjetër. Demokratët kanë dënuar si politikën, ashtu edhe logjikën e zotit Trump për ta zbatuar atë. , tha udhëheqësja e pakicës demokrate, Nancy Pelosi. Emocionet po shtohen, ndërsa Dhoma e Përfaqësuesve përgatitet të votojë këtë javë për dy projektligje të reformës së imigracionit të paraqitura nga republikanët. thotë ligjvënësi republikan Carlos Curbelo. Të dyja projektligjet do të jepnin status ligjor për qindra mijëra imigrantë pa dokumenta që janë sjellë në Shtetet e Bashkuara si fëmijë, do të bënin ndryshime të imigracionit të ligjshëm dhe do të shtonin sigurinë kufitare të Shteteve të Bashkuara. Nuk është e qartë në se ndonjëri prej tyre do të miratohet me vota të mjaftueshme.